text: Sheiker ser på sydjyske skraldebiler
  25 marts 2015 kl. 19.21
  Eldrevne skraldebiler opfundet på Als har nu fået en delegation fra oliestaten Ajman i De Forenede Arabiske Emirater til Danmark. De vil nemlig gerne spare på olien.
  Ni repræsentanter fra oliestaten Ajman i De Forenede Arabiske Emirater er taget til Danmark for at se på noget så brændstofbesparende som elektriske skraldebiler.
  - Vi har et mål sammen med vores regering om at begrænse CO2-udslippet, så vi vil rigtig gerne passe på miljøet, siger Sundheds- og Miljødirektøren fra Ajman, Humaid Almualla, til TV SYD.
  Elskraldebilerne er udviklet af det sønderjyske firma Banke ApS fra Nordborg på Als. Og her er direktør Rasmus Banke glad for, at det store udland også har fået øjnene op for den miljøvenlige skraldebil.
  - Det er selvfølgelig en kadeau til alle, at der er nogen helt fra den anden side af Jordkloden, der synes, at det her er et spændende produkt, siger han.
  Se indslaget om de eldrevne skraldebiler her (varighed 1:47)
  